**Правила на Такемусу Айкидо България**

Такемусу Айкидо България е част от Такемусу Айкидо Европа и Такемусу Айки Томита Академия. В качеството си на такъв в лицето на Сенсей Светозар Ангелов 6-ти Дан се определят следните общи правила за посещения на занимания по Айкидо в цялата организация.

1. Тренировките в централно доджо ще бъдат на стадион Васил Левски залата 11б както следва : Четвъртък от 20.30ч до 21.30 ч., Събота и Неделя от 10.00ч. до 11.00ч. При възможност за удължаване на тренировките се тренира 30 минути над определеното време за занимание.

2. Всички ученици, независимо от степените и опита си се задължават да тренират в АБСОЛЮТНА ТИШИНА! Не се допускат обяснения, освен кратко наставление или коментар към партньора!

3. Молбите за явяване на изпит за Дан се отправят към Светозар Ангелов след редовни посещения на тренировки, семинари и лагери както следва:

3.1. Две поредни посещения на международни семинари, 2 вътрешни семинари и 1 летен лагер (по желание) в рамките на една година. Периодизацията за явяване на ученици в Такемусу Айкидо България за следваща стенен за черен колан се определя с предложение на Светозар Ангелов Сенсей към Томита Сенсей и Емидио Леца Сенсей при горе спазените условия. Разрешено е явяване на изпит за Дан след навършени 20 години.

3.2. Лични уговорки за индивидуални занимания и посещения с Томита Сенсей и Емидио Леца Сенсей в организацията преминават чрез знанието на Светозар Ангелов Сенсей.

4. Спазването на хигиена в доджо и редовното почистване е задължение на всички без изключение. При повреда на имущество, щетите се възстановяват незабавно.

5. Уважението към всички трениращи независимо от степените им е абсолютно задължително.

6. При извънредни ситуации и невъзможност за посещения в зала, тренировките ще се осъществяват сред природата или онлайн по програмата zoom или skype.

7. От всеки един новодошъл в доджо се изисква бележка от предишният му учител (Айкидо) с изрично разрешение да бъде свободен, за да се обучава в Такемусу Айкидо България. Ако трениращия няма колани от други организации и не се е занимавал от период минимум 3 години гореописаното отпада.

8. Всеки един, който напуска организацията, се задължава да не преподава и споделя знания и умения придобити от Такемусу Айкидо България на друго място без разрешението на Сенсей Светозар Ангелов.

9.  Отварянето на сателитно доджо става само със съгласието на Сенсей Светозар Ангелов.

10. На всеки един Член на организацията се издава паспорт, в който се внасят изпитите и посещенията на семинарите.

11. Всеки трениращ в организацията трябва да набави необходимите си пособия за тренировки в рамките на 1 месец (кейко ги, танто, джо и бокен).

12. Всеки може да тренира без да е Член на организацията. Членовете на организацията се съгласяват да заплащат Годишна такса в организацията (Такемусу Айкидо България) от период за 1 година в размер на 100 лева. Таксата се заплаща от 1-ви Септември до 25-ти Декември. Платената такса се отбелязва с печат в паспортите на членовете на организацията, в този случай Годишната такса дава право на всеки един член на организацията, да се явява на изпити за ученически степени (Кю) и майсторски степени Дан със сертификат, като изпитващи могат да бъде само Светозар Ангелов или Теодора Стефанова на територията на България (за Кю) и Такеджи Томита Сенсей 8-ми Дан и Емидио Леца Сенсей 7-ми Дан (за степен Дан черен колан) в международен план. Изпитите за степен Дан се заплащат преди самия изпит на международната комисия, като таксата е упомената в изпитната програма - Shodan 250€;  Nidan 250€; Sandan 350€; Yondan 450€; Godan 550€. Изпитите за степени Кю се полагат 2 пъти в годината при редовно посещения на тренировки и семинари, като минимума тренировки са описани в изпитната програма. Изпитите за степени Кю са разделени по сложност за възраст до 14г. и над 14г. Таксата за явяване е 80 лева. При не взет изпит не се таксуват парите за изпита.

13. Всеки, който посещава тренировките по Айкидо се съгласява да заплаща такса. Таксата се заплаща преди заниманията, а не в края и.. Сумата за заплащане считано от месец Юли 2022-та година са както следва - еднократна тренировка – 20 лева (без ангажимент за членство), Месечна такса е 120 лева (за ученици 100 лв.). Фамилни посещения – 20 % отстъпки от таксата (брат, сестра, родител-дете и т.н.). Заплащането се извършва до 10-то число на текущия месец. Всеки член на организацията има право да не заплаща една такса през един от летните месеци (Юни, Юли или Август). Регулярните вътрешни семинари са с фиксирана такса от 80 лева и са 2 пъти в годината.

14. Член на организацията, който не заплаща Членски внос повече от 2 месеца ще бъде изключван от организацията. Подновяването на членството ще бъде възможно само един път след прекъсване. Всеки Член на организацията няма право да редува месец с тренировки, с такъв без да тренира, за да запазва членството си.

15. При уважителни причини за отсъствия се изисква бележка от съответната здравна или друга официална инстанция, като таксата за Членския внос няма да бъде таксувана.

16. Изисква се от всеки член на организацията годишна застраховка.

17. Правилата се подписват доброволно от всеки един Член на организацията.

ТАКЕМУСУ АЙКИДО БЪЛГАРИЯ ЧЛЕН НА ТАКЕМУСУ

СВЕТОЗАР АНГЕЛОВ АЙКИДО БЪЛГАРИЯ

/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/ /\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/

Дата/\_\_\_\_\_\_\_\_\_\_\_\_\_\_\_\_\_\_\_\_\_/ /\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/